அடுத்து தோழர் தியாகு பேசினார். இந்திய அமைதிப் படை இலங்கையில் நடத்திய அட்டூழியங்களையும், அதனால் ஒரு இனத்தை அழிக்க நடந்த முயற்சிகளையும் பட்டியலிட்டார். இந்திய அமைதிப் படையில் தளபதியாக பணிபுரிந்த மேஜர் ஹர்கிரீத் சிங் என்பவரிடம், பேச்சு வார்த்தைக்கு என அழைத்து, பிரபாகரனை சுட்டுக் கொல்லும் படி ராஜீவ் காந்தி உத்தரவிட்டார் என்ற தகவலை, ஹர்கிரீத் சிங் தனது நூலில் வெளியிட்டிருப்பதை சுட்டிக் காட்டினார். இந்த நூல் ஏழு தமிழர் விடுதலைக்கு நிச்சயம் உதவக்கூடிய பல தரவுகளை கொண்டிருக்கிறது என்றும் தெரிவித்தார்.